**Aș da timpul înapoi**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Dac-aș putea să-ntorc măcar

Secunda verde, timpurie,

Poate-aș presa-o-ntr-un ierbar,

Cândva, s-o fac bijuterie,

S-o port la gât pe-un lănțișor

De-argint suflat cu praf de stele

Și s-o deschid când mi-e mai dor,

Când pleci din gândurile mele.

Dar mi-ai promis c-ai să revii,

Iar pe-un trifoi cu patru foi

Vom tipări iubiri târzii

Și vom da timpul înapoi.

- De-ar curge timpul înapoi,

Doar pentr-o zi, numai o dată,

Să ne-ntâlnim iar în zăvoi,

Piciorul fin, fusta plisată

Să mă îndemne la popas,

La câteva secunde pline

De fantezii, c-au mai rămas

Atât de multe să ne-aline...

Voi reveni, cum ți-am promis,

Să dăm iubirii înțeles

Și retrăind același vis

Vei fii a mea, că te-am ales.

Liliana Trif Ioan Grigoraș

Din volumul Din paradisul aproape pierdut -

Editura PIM Iași - 2015